kardosdrur/scandi-wiki huggingface dataset:
Refleks (radioprogram)

Refleks – Radioavisens ugemagasin var et P1-radioprogram som blev sendt fra 14. januar 1989 til udgangen af 2005. Refleks var produceret af Radioavisen og havde som mål at samle op på og reflektere over den forløbne uges begivenheder og debatter, politiske såvel kom kulturelle, fra ind og udland.

Efter 18. maj-urolighederne sendte Refleks en række kritiske indslag om de officielle redegørelser. Et af de vigtigere blev sendt den 3. september 1994, hvor det med bistand af retsakustikere blev påvist, at politiet gav ordren: Skyd efter benene.

Redaktion 
Blandt programmets faste medarbejderne har været Knud Erik Dahl, Eva Suszkiewicz,Lars Rugaard, Poul Birch Eriksen, Søren Bindslev, m.fl. Herudover bidrog Radioavisens medarbejdere og korrespondenter med indslag.

Sendetidspunkt 
 1989 14:00
 1990-2004 12:20 – efter Middagsradioavisen
 2004-2005 18:03

Radioprogrammer fra Danmark
Danmarks Radio
Tavs viden

Tavs viden (en. Tacit Knowledge) er viden, som er svær at overføre fra én person til en anden ved hjælp af at skrive det ned eller verbalisere det. Det er fx nemt at forklare en anden person, at København er hovedstaden i Danmark, hvilket er verbaliserbar viden, hvorimod det kan være svært at forklare eller skrive en manual for, hvordan man spiller fodbold. Man kan beskrive reglerne, men man kan ikke læse en bog omkring fodbold og derudfra blive en god fodboldspiller.

Forklaring og eksemplificering af tavs viden 
Mennesker er ofte ikke bevidste om den tavse viden de besidder, og hvor værdifuld den kan være for andre. Succesfuld overførsel af tavs viden betyder som regel, at der skal være omfattende personlig kontakt og tillid, for at en person kan 'vise' den anden sin tavse viden. 

Et eksempel på tavs viden refererer til det at cykle. De som kan cykle er godt klar over (ubevidst eller bevidst), at balance er essentielt. For at dreje til venstre må man først lave et lille sving mod højre og derefter dreje mod venstre, for at have den rette balance i svinget. Men hvis man fortæller dette til en, der ikke kan cykle endnu og skal til at lære det, hjælper det ikke meget. At kunne cykle er derfor tavs viden, fordi det ikke kan verbaliseres hvordan man gør. Hvis to personer kender hinanden godt og har tillid til hinanden vil den ene dog kunne hjælpe den anden med at lære at cykle, ved at 'vise' det. Eksempelvis en far der skal lære sin søn at cykle. Faren tager sønnen med ud på en ikke trafikeret vej og sætter drengen op på cyklen. Støttehjulene er pillet af og faren har en lang pind som han kan støtte cyklen med. Han skubber først sønnen af sted på cyklen og går/løber bagved cyklen, støttende med pinden. Pludselig slipper han og sønnen cykler af sted selv men falder måske kort tid efter. Sådan bliver de ved indtil sønnen har lært at cykle – lært hvordan han skal holde balancen.

Det er altså ikke altid nemt at dele tavs viden. Det involverer læring, men ikke på en måde der kan skrives ned. Tavs viden indebærer ofte vaner og kultur som vi ikke er klar over vi har. Tavs viden bliver også kaldt know-how, i modsætning til know-what (fakta), know-why (videnskab) eller know-who (netværk).

Tavs viden og såkaldt knowledge management er med bidrag som eksempelvis Davenport og Prusaks Working Knowledge  for alvor kommet på dagsordenen for stadig flere virksomheder. Dette sker i en erkendelse af, at denne tavse viden er en potentielt dyrebar ressource, som man som virksomhed kan have stor nytte af, at få ekspliciteret. En registrering af denne viden kan for den enkelte virksomhed medføre lettelse af arbejdsgange, samt en sikring af, at dyrebar viden og erfaring nedfældes i tilgængelig dataform, snarere end at eksistere iblandt medarbejdere eller inde i hovedet på disse. Den sidste dimension vil endvidere lette virksomhedens mulighed for enten, at kunne udskifte eller rokere på medarbejderne internt i organisationen.

Referencer 

Viden
Toulouse Vandtårn

Toulouse Vandtårn eller Lagannes Vandtårn er et murstenstårn i Toulouse, Frankrig med udsigt over Parc de la prairie des Filtres. Tårnet tjente engang som vandtårn, men bruges nu til udstillinger.

Vandtårnet og tilhørende pumpestation er siden 28. september 1987 registreret som monument historique.

Historie 
Tårnets oprindelige funktion var som vandtårn at distribuere vand fra Garonne La première fonction de ce château d'eau était de distribuer l'eau de la Garonne, som på Parc de la prairie des Filtres var blevet indsamlet og filtreret.

Det var capitoul Charles Laganne, der allerede i 1789 donerede 50.000 franc til byens vandforsyning. Da tårnet var færdigopført i 1828 efter omkring fem års arbejde, kunne det levere drikkevand til næsten 50.000 borgere i Toulouse.

Den underste del af tårnet husede pumperne, mens den øverste del indeholdte tank og kontroludstyr.

I 1870 behøvedes større kapacitet, og vandtårnet blev taget ud af drift, og byen anvendte det i stedet til opbevaring af diverse udstyr.

Fra 1974 har det været brugt til udstilling.

Referencer

Eksterne henvisninger 

 Officiel hjemmeside for galleriet 

Vandtårne i Frankrig
Vandtårn
Museer i Frankrig
Fotografi
Tollundgaard Golf Park

Tollundgaard Golf Park er beliggende på Tollundgaard i det naturskønne område Tollund mellem Silkeborg og Ikast. Tollundgaard Golf Park har Tollundgaard Golfklub tilknyttet. Derudover findes ligeledes Tollundgaard Put and Take og Tollundgaard Minigolf på stedet. Der er mulighed for at afholde selskaber, samt overnatning i værelser. I 2019 åbnede autocamperplads.

Er man interesseret i nærmere at bese stedet, så er der en 5km afmærket vandrerute Tollundgaard Park Trail.

Tollundgaard Golf Park blev stiftet som selskab i 2007, men Tollundgaards historie går meget længere tilbage i historiebøgerne. Den topografiske forfatter Jens Peter Trap daterede på baggrund af kilder Tollundgaard helt tilbage til 1481. De ældste af de nuværende bygninger på stedet er fra 1885.

Eksterne henvisninger
 Webside

Golfklubber og -baner i Danmark
Silkeborg Kommune
Julio Pérez

Julio Gervasio Pérez Gutiérrez (født 19. juni 1926, død 22. september 2002) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han spillede i alt 22 landskampe, hvori han scorede ni mål. Han deltog også ved VM i 1954 i Schweiz.

Pérez spillede på klubplan for Nacional i hjemlandet og SC Internacional i Brasilien.

Referencer

Eksterne henvisninger 
 

Fodboldspillere fra Uruguay
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Deltagere ved verdensmesterskabet i fodbold 1962
Fodboldspillere fra Sport Club Internacional
Fodboldspillere fra Club Nacional de Football
Verdensmestre i fodbold
Oberführer

Oberführer var en paramilitær grad i Schutzstaffel (SS) og Sturmabteilung (SA). Indehavere af graden var normalt kommandant for en gruppe paramilitære enheder indenfor et bestemt geografisk område.

Graden blev indført i SA i 1921, først som en titel, men fra 1925 også som grad. I SS blev den indført i 1925 og givet til kommandanten for et SS-Gau. I 1930 blev SS reorganiseret i grupper og brigader, og den højere grad Brigadeführer blev indført.

Inden 1932 var Oberführer blevet den første generalstabsgrad i både SS og SA. Insignierne var to egeløv. I 1938 blev gradens plads i SS-systemet ændret, da SS-Verfügungstruppe, senere Waffen-SS, opstod. Den blev senere sidestillet med graden Oberst i Wehrmacht.

Blandt kendte personer, som havde denne grad, var Julian Scherner, SS- og politichef i Warszawa, og Emil Maurice, Hitlers chauffør og en af grundlæggerne af SA. 
Ligeledes havde den østrigske Humbert Achamer-Pifrader graden. Han var kendt for bl.a. at være den Gestapo/SS-officer, der forsøgte at arrestere oberst Claus Graf von Stauffenberg i Bendlerblock den 20. juli 1944, men han blev selv anholdt af nogle officerer, der deltog i attentatet.

Referencer 

2. verdenskrig
Militære titler
SS-rang
Rodolfo Pini

Rodolfo Pini (1. januar 1926 i Montevideo – 31. maj 2000) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han var dog ikke på banen i turneringen. I alt nåede han at spille syv kampe og score to mål for landsholdet.

Pini spillede på klubplan for Nacional i hjemlandet.

Referencer 

 

Fodboldspillere fra Uruguay
Fodboldspillere fra Club Nacional de Football
Verdensmestre i fodbold
Personer fra Montevideo
Luis Rijo

Luis Alberto Rijo (28. september 1927 – 8. maj 2001) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han var dog ikke på banen i turneringen.

Rijo spillede på klubplan for Central Español i hjemlandet.

Referencer 

Fodboldspillere fra Uruguay
Verdensmestre i fodbold
Víctor Rodríguez Andrade

Víctor Pablo Rodríguez Andrade (2. maj 1927 – 19. maj 1985) var en uruguayansk fodboldspiller, der med Uruguays landshold vandt guld ved VM i 1950 i Brasilien. Han spillede alle uruguayanernes fire kampe i turneringen, og opnåede i alt 42 landskampe. Han var også med til at vinde guld ved Copa América i 1956 og deltog desuden ved VM i 1954 i Schweiz.

Andrade spillede på klubplan for Central Español og CA Peñarol i hjemlandet. Med sidstnævnte var han med til at vinde to uruguayanske mesterskaber.

Referencer 

Fodboldspillere fra Uruguay
Deltagere ved verdensmesterskabet i fodbold 1950
Deltagere ved verdensmesterskabet i fodbold 1954
Verdensmestre i fodbold
Fodboldspillere fra Club Atlético Peñarol
Benares-talen

Benares-talen er myten om Buddhas første prædiken, som han holdt i Sarnath-parken i Varanasi, som dengang hed Benares. Prædikenen handler om hovedbegreberne i Buddhismen, og hvordan de skal forstås. Derudover handler den om tilblivelsen af den buddhistiske munkeorden.

I prædikenen introducerer Buddha De Fire Ædle Sandheder og Den Ædle Ottefoldige Vej og sætter dhammacakka (lærens hjul) i gang.

Handling 
Buddha kommer over til sine fem medmunke, og forklarer dem om hans åbenbaring. Når man har forladt sine jordiske forpligtelser for at finde indsigt, skal man ikke gå i selvpineri, eller falde tilbage i materialistisk nydelse - man skal følge den gyldne middelvej.

Han forklarer dem, hvordan han er kommet frem til sin åbenbaring, og annoncerer, at dette vil være hans sidste liv, fordi han nu har opnået den fulde indsigt (nirvana). Under Buddhas tale bliver en af de andre munke, Kondañña, opmærksom på, at alt hvad er underlagt tilblivelse, også er underlagt ophør.

Til sidst stifter han med de andre munke munkeordenen ved at starte "lærens hjul" (dhammacakka), og alle guderne (deva'er) delte budskabet om, at denne lære nu var ustandselig og konstant.

Kondaññas læretekst 
I myten tales der meget om specielt to emner, som munken Kondañña opsummerer med en lille læretekst. Der tales om lidelsens oprindelse (dukkhasamudayam) og lidelsens ophør (dukkhanirodham): ”Alt det, der er underlagt tilblivelse, er underlagt ophør. ”

Se også 
 Dharma
 Buddhisme
 Nirvana
 Reinkarnation
 Karma

Referencer 

Buddhisme
Whitby

Whitby er en historisk kystby i North Yorkshire på nordøst-kysten af  England ved udmundingen af Esk ca. 80 km fra York. Navnet kommer fra oldnordisk og betyder "hvid by".  Den ligger i nationalparken North York Moors og er den største bosætning der.

Historie

Byens historie går mindst tilbage til sakserne, og dens tidligste historie er nært knyttet til klosteret, som blev bygget højt over byens østlige klipper af sakserkongen Oswy i 657. Det var et "dobbeltkloster", altså et kloster for både munke og nonner. 

I 867 gik danske vikinger i land nogle kilometer vest for byen og angreb bosætningerne og ødelagde klosteret. Efter normannernes invasion af England i 1066 bestemte William de Percy i 1078, at klosteret skulle genetableres til ære for St. Hilda.

Helt frem til Elizabeth Is styre var Whitby ikke meget andet end en lille fiskerhavn. I 1540 var der mellem 20 og 30 huse med en befolkning på omkring 200. 

I slutningen af det 16. århundrede rejste Thomas Chaloner fra York til Italien og besøgte Kirkestatens alunværk. Han lagde mærke til at bjergarterne, de udvandt alun fra, var identiske med dem, der fandtes til overflod på hans ejendom i North Yorkshire. Alun var et vigtigt produkt, som blev brugt ved garverier, til tøjfarvning og til medicinsk brug. Hidtil havde Kirkestaten næsten haft monopol på produktion og salg af alun. I hemmelighed tog Chaloner nogen af pavens arbejdere med sig til England, og i årene efter udviklede han en blomstrende alunindustri i Yorkshire. Det skal have resulteret i, at prisen på alun på det internationale marked sank betydeligt og reducerede en traditionel indtægtskilde for Vatikanet med det resultat, at Chaloner blev ekskommuniceret (bandlyst).

Eksterne henvisninger

Byer i England
Yorkshire
North Yorkshire
Sveriges Jernbanemuseum i Gävle

Sveriges Jernbanemuseum i Gävle () i Gävle i Gästrikland er et af Sveriges nationale museer for jernbanehistorie. Det er museets opgave at anskaffe, bevare og give viden om svensk jernbanehistorie på grundlag af den nationale samling. Museet er på den svenske finanslov og ejes af Trafikverket.

Det oprindelige museum åbnedes 1915 i Statens Järnvägars kontorbygninger ved Stockholms centralstation, men det var ikke før end i årene 1942–45, at udstillingslokalerne for lokomotiver og jernbanevogne blev færdiggjorte i Tomteboda, og museet flyttedes dertil. Modeludstillingen lukkedes i 1946, men genåbnedes i 1950'erne – senere flyttede den til et lokale på Stockholm centralstation. Lokalerne i Tomteboda var dog ikke optimale, og i 1970 flyttede museet til de nuværende lokaler i Uppsala-Gävlebanens gamle lokomotivremise i Gävle.

Se også 
 Järnvägens Museum Ängelholm

Eksterne kildehenvisninger 

 Museets hjemmeside  

Gästrikland
Museer i Sverige
Museer etableret i 1915
Baro Biao

Baro Biao – World Wide Wedding er det andet studiealbum udgivet af det rumænske tolvmands roma Balkan brassband Fanfare Ciocărlia. Albummet er indspillet 1999 hos Studio Electrocord i Bukarest, Rumænien, og mixet hos Powerplay i Berlin, Tyskland. Producere er Henry Ernst and Helmut Neumann. Albummet blev udgivet 1999 på Piranha Musik.

Sporliste 

Album fra 1999
Album fra Rumænien
Vardak (provins)

Wardak provinsen er en af Afghanistans 34 provinser. Den ligger centralt i landet, og administrationsbyen er Meidan Shahr, der ligger 35 km vest for Kabul. Provinsens grænser til provinserne Parwan mod nordøst, Kabul og Lowgar mod øst, Ghazni mod syd og Bamiyan mod vest.
 
Befolkningen på omkring 582.000 mennesker er en blanding af omkring 70% pashtuner, 20% hazaraer og 10% andre.

Distrikter 

Provinsen Vardak er inddelt i 8 distrikter (woluswali):
 Maidan Shar
 Chaki Wardak
 Day Mirdad
 Hisa-l-Awali Bihsud
 Jalrez
 De Besud Markas
 Nirkh
 Sayd Abad

Afghanistans provinser
Sandis Ozoliņš

Sandis Ozoliņš (; 3. august 1972 i Sigulda i Lettiske SSR) er en lettisk ishockeyspiller og holdkaptajn for Dinamo Riga, som spiller i Kontinental Hockey League. Op gennem sin karriere i den nordamerikanske National Hockey League har Ozoliņš været NHL All-Star syv gange, Stanley Cup mester, Norris Trophy finalist samt højstplacerede hvad angår mål, assists, point og kampe spillet af en lette i NHL. Ozoliņš står for flere af Colorado Avalanche og San Jose Sharks franchiserekorder og var den højest betalte sportsmand i lettisk historie, før NBA basketballspilleren Andris Biedriņš overtog æren.

Ozoliņš blev udvalgt under NHL Entry Draft i 1991 af San Jose Sharks som ottendevalgt i den anden runde af 30 i alt. Han har spillet for San Jose Sharks, Colorado Avalanche, Carolina Hurricanes, Florida Panthers, Mighty Ducks of Anaheim og New York Rangers.

Ozoliņš er ejer af Ozo Golf Club i det nordøstlige Riga, hovedstaden i Letland.

Se også 
 Lettiske ishockeyspillere i NHL

Kildehenvisnger

Eksterne henvisninger 
 

Personer fra Sigulda
Ishockeyspillere fra Letland
NHL-spillere
Deltagere for Letland ved vinter-OL 2014
Ryan Stiles

Ryan Stiles (født 22. april 1959) er en amerikansk-canadisk skuespiller, komiker og instruktør, hvis arbejde ofte er forbundet med improvisationskomedie. Han er bedst kendt for sin medvirken i den amerikanske og britiske udgave af Whose Line Is It Anyway? og som Lewis Kiniski i The Drew Carey Show. Han spiller i øjeblikket Herb Melnick på CBS komedieserien Two and a Half Men.

Opvækst og karriere 
Stiles blev født i Seattle, Washington, som den yngste af fem børn. Da han var ti år, flyttede hans canadisk-fødte forældre familien til Richmond, British Columbia. I en alder af sytten år, droppede Stiles ud af high school for at forfølge en karriere i komedie. Han arbejdede i sin fars fiske-forarbejdningsanlæg for at tjene til hverdagen, mens han samtidig udøvede stand-up på "Punchlines Comedy Club" i Vancouver, British Columbia og improvisations komedie med Vancouver TheatreSports League. I 1986 lykkedes det Stiles at få et arbejde hos Toronto's berømte Second City komedie ensemble.

Tv-arbejde 
I 1989 havde Stiles fået opmærksomhed hos producenterne af det britiske improvisatoriske comedy-show Whose Line Is It Anyway?. Stiles var en regelmæssig aktør på showet frem til 1998, mens han samtidig medvirkede i en længere række tv-produktioner og film i USA.

I 1995 blev Stiles hyret til The Drew Carey Show som karakteren Lewis Kinski, hvilket gav ham hans første gennembrud på amerikansk tv.

I 1998 blev en amerikansk version af Whose Line Is It Anyway? lanceret på den amerikanske tv-station ABC. Efter den sidste sæson af den britiske version i 1998 fik den amerikanske pendant premiere med både Stiles og Carey krediteret som executive producers. Stiles og Colin Mochrie var de eneste to faste aktører i den amerikanske version, mens Wayne Brady også blev en regelmæssig deltager i begyndelsen af anden sæson. Serien blev produceret indtil 2006.

Siden 2004 har Stiles medvirket som Dr. Herb Melnick i flere episoder af komedieserien Two and a Half Men. I serien medvirker også Charlie Sheen og Jon Cryer, som Stiles spillede sammen med i Hot Shots! fra 1991.

Filmografi

Eksterne henvisninger 

 

Skuespillere fra USA
Skuespillere fra Canada
Komikere fra USA
Komikere fra Canada
Styren

Styren er en kulbrinte med den kemiske formel C6H5CH=CH2 og kaldes også vinylbenzen, ethenylbenzene, cinnamene, styrol, phenethylene, phenylethene, diarex HF 77, styrolene og styropol. Styren er en farveløs til gullig olie-lignende cyklisk kulbrinte, som let fordamper og har en sødlig aromatisk lugt, ved høje koncentrationer en ubehagelig lugt. Styren bruges i stor mængde som råstof ved produktionen af polystyren, plastik og andre polyestermaterialer, som styrenbutadiengummi og spartelmasse til træ og metal, samt som opløsningsmiddel for maling og lak. Der produceres 18 mio. t/år. Styren anses for at være kræftfremkaldende, medføre hjerneskader og lungesygdomme, og optræder på EUs liste over mistænkt hormonforstyrrende stoffer.

Sikkerhed og sundhed 
Ved arbejde med produkter der indeholder mere end 0,1% styren, skal man have lovpligtig instruktion i sikker omgang med produkterne. Beredskabsstyrelsen mærker styren som sundhedsskadelig og lokalirriterende. Styren er på Miljøstyrelsens liste over uønskede stoffer. Miljøstyrelsen finder desuden at styren skal klassificeres for effekter på hjernen, når man udsættes i lang tid, og at styren også klassificeres for den påvirkning, det kan have på ufødte børn. Det amerikanske Environmental Protection Agency har beskrevet styren som "a suspected carcinogen" og "a suspected toxin to the gastrointestinal tract, kidney, and respiratory system, among others". Styren er kun svagt toxisk med en LD50 for rotter på 500–5000 mg/kg.

Referencer

Eksterne henvisninger 
 Biosite med kuglekalotmodel
 Giftskandale hos grøn dansk pioner
 Professor: forbyd giften styren
 Sikkerhedsdatablad

Hormonforstyrrende stoffer
Phenylforbindelser
Monomerer
Thanjavur

Thanjavur (tamil: தஞ்சாவூர், tañcāvūr) er en by og et distrikt i den indiske delstat Tamil Nadu. Distriktets indbyggertal var ca. 2.200.000 i 2001. Byen har også været kaldt Tanjore.

Byen Thanjavur blev kendt under Cholaherskerne i 800- til 1100-tallet. Det var en storhedstid for Thanjavurområdet, og der blev da bygget mange hinduiske templer og – hvad der nu er – kulturelle mindesmærker.

Det overleverede fra Cholaherskerne inden for skulptur, maleri og træarbejde anses at være udført med stor dygtighed. Man kan også nævne danseformen "bharathanatyam", ligesom den litteratur der blev skrevet i denne periode. I Tamil Nadu er det almindeligt at anse Thanjavur under Cholaepoken for den tamilske kulturs vugge.

Tanjore var et distrikt i Britisk Indien, præsidentskabet Madras og omfattede en del af delstaten Karnataka: floden Kaveris frugtbare deltaland, et af de tættest befolkede områder i Indien, kaldet "det sydlige Indiens have". Arealet var omkring 9.500 km². med ca. 2.000.000 indbyggere (1880), de fleste var hinduer, som talte tamil. Tanjore havde mange templer af høj alder og stor arkitektur. De første protestantiske missioner blev anlagt her.

Se også 
 Tanjore-maleri

Eksterne henvisninger 

Byer i Tamil Nadu
Mette Blomsterberg

Mette Jæger Blomsterberg (født 20. juli 1970 i Helsingør) er en dansk konditor og restauratør.

Mette Blomsterberg blev udlært konditor i Kransekagehuset i København i 1990. Derefter var hun chefkonditor på skydebanen "Sølyst", fra 1995 forpagter af Ny Carlsberg Glyptotekets café, og havde fra 2011 til 2016 egen butik i København samt fra 2014 til 2019 egen café og konditori i Kongens Lyngby. Hun vandt bronzemedalje ved konditor-VM i Lissabon i 1992. Hun var vært i programserien Det søde liv på DR1 i 2010 og for nogle efterfølgende serier.

Bibliografi 
 Politikens bog om dessert, Politikens Forlag, 2005, 
 Forelsket i det søde liv, Lindhardt og Ringhof, 2010, 
 Blomsterbergs søde sager, Politikens Forlag, 2011, 
 Blomsterbergs Lækkerier, Politikens Forlag, 2011, 
  Kongerigets Kager, Lindhardt og Ringhof/DR, 2011,

Tv-programmer

Referencer

Eksterne henvisninger 
 
 Det søde livs hjemmeside 
 
 

Tv-værter fra Danmark
Kogebogsforfattere fra Danmark
Erhvervskvinder
Restauratører fra Danmark
Dansksprogede forfattere fra Danmark
Konditorer fra Danmark
Personer fra Helsingør
Torre del Oro

Torre del Oro () er et tolvkantet militært vagttårn i Sevilla i Andalusien i det sydlige Spanien, bygget af berbere under Almohaddynastiet for at kontrollere adgangen til Sevilla via Guadalquivirfloden. Tårnet er opført i første tredjedel af det 13. århundrede, og tjente som fængsel i middelalderen, og senere til sikker forvaring af ædle metaller, der periodisk blev anbragt der af den Vestindiske flåde. Tårnet er inddelt i tre niveauer, hvor den tredje og øverste blev tilføjet i 1760 og er cirkulær i form. Tårnets mindre kendte halvsøster Torre de la Plata er et ottekantet tårn, som var en del af Sevilla gamle bymur.

Eksterne henvisninger 

Tårne i Spanien
Kolossi

Kolossi () er en landsby med  indbyggere ved byen Limassol, Cypern. Landsbyen ligger lige ved det imponerende slot, som bærer landsbyens navn.

Referencer 

Byer på Cypern